‘‘ચલો ગાય કી ઔર... ચલો ગાંવ કી ઔર... ચલો પ્રકૃતિ કી ઔર...’’ ની ભારતીય સંસ્‍કૃતિની વિભાવનાને સાકાર કરવાના ઉદ્દેશથી ગુજરાતને સ્વર્ણિમ વિકાસની દિશામાં આગેકુચ કરવાના હેતુસર ગૌસેવા અને ગૌચર વિકાસ બોર્ડની રચના કરવામાં આવી છે. ભૌતિક સુવિધાઓથી સભર, સુખી, સંપન્‍ન, સમૃદ્ધ ગુજરાતને સુશિક્ષિત, સુરક્ષિત, સ્‍વસ્‍થ સ્‍વાવલંબી, સમરસ અને સંસ્‍કારી સમાજ વ્‍યવસ્‍થા તરફ લઇ જવાના પવિત્ર ઉદ્દેશથી ગુજરાત ‘રામરાજ્ય’ બનવાની દિશામાં ઝડપભેર આગળ વધી રહ્યું છે. સંસ્‍કારી સમાજ રચનાના ભાગરૂપે ગૌ આધારિત સમાજ વ્‍યવસ્‍થાના નિર્માણ હેતુ ગૌસેવા અને ગૌચર વિકાસ બોર્ડ અનેકવિધ પ્રવૃત્તિઓ દ્વારા સતત કાર્યરત છે.